title: Constitución
text: Una constitución (d'o latín < CONSTITUTIO) ye un sistema, a sobén un documento escrito, que estableixe as reglas y os prencipios que gubiernan una organización u una entidat politica. En o caso particular d'os Estatos, una constitución ye a norma churidica fundamental que define a estructura, os procedimientos, as prerrogativas, dreitos y responsabilidatz d'o gubierno y d'os ciudadans. Antis d'a evolución d'as constitucions nacionals modernas, o termin "constitución" feba referencia a qualsiquier lei important que determinaba o funcionamiento d'un gubierno.
  
  D'as constitucions, se'n fa uso en muitas organizacions, ya sía en organizacions supranacionals, os Estatos y lurs divisions administrativas constituyents, asinas como en os partitos politicos, os sindicatos y as organizacions no gubernamentals. As ordens relichiosas se richen tamién por constitucions aprobatas por a Santa Seu.
  
  Referencias 
  
  Constitucions